El movimientu feminista torna a convocar esti 8-M a una gran manifestación “p’algamar una sociedá más igualitaria y xusta”
#000000
“¡Volvimos facelo!”: miles de persones salen a la cai'l 8-M convocaes pol movimientu feminista
#000001
Esti martes, 8-M, ye’l Día Internacional de la Muyer y el movimientu feminista convoca una serie d’actos reinvindicativos pa conmemorar esta xornada. Al meudía van entamase concentraciones frente a les cases del conceyu del país y a les 19 hores una gran manifestación va percorrer Xixón baxo’l lema ‘Con toes y a por toes’.
#000003
“Con toes les muyeres porque dende’l movimientu feminista apostamos pola igualdá dende la diversidá de muyeres que lluchamos polos nuesos derechos. Y a por toes, porque somos munches, porque tamos xuníes, porque somos fuertes y porque tamos convencíes de que tenemos la razón, de que’l movimientu feminista reivindica cola pallabra, cola razón y pola paz p’algamar una sociedá más igualitaria, más xusta y más feminista pa toes”, asegura Begoña Collado, vocera d’Asturies Feminista 8M, qu’espera que la convocatoria de Xixón “sía un clamor”.
#000004
Ente les demandes rescamplaes esti añu por Asturies Feminista 8M ta “el fin de la xusticia patriarcal y de la violencia institucional hacia les muyeres; una llei eficaz contra la trata y la esplotación sexual de les muyeres; una educación n’igualdá, una coeducación feminista y una educación afeutivusexual nes aules; el fin de les violencies machistes y sexuales con midíes eficaces y integrales; el desaniciu de la feminización de la probeza, la esplotación llaboral, la fienda salarial, la temporalidá, la discriminación pola maternidá y el suelu pegañosu..., ye necesario qu’algamemos un emplegu dignu, de garantíes y de calidá pa toes; ameyorar les condiciones y la remuneración de los trabayos feminizaos y racializaos como’l de les trabayadores del llar, cuidaos en domicilios, les ‘kelis’..., apura la dignididá salaria y el reconocimientu d’enfermedaes profesionales; una xusticia económica pa les ames de casa, pa les muyeres con pensiones non contributives; el reconocimientu de la nuesa lliberta sexual, de los nuesos derechos sexuales, reproductivos; por unes cais segures; por un albuertu llibre; pola meyora na sanidá pública ensin sesgos de xéneru. Son munches les lluches que nos xunen y que queden por algamar, por eso’l lema d’esti 8-M”.
#000006
Na semeya, militantes feministes colos cartelos de la convocatoria d'esti añu n'asturianu y castellanu.
#000007